Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 407

1. Nyelvtani szerkezetek A következõ táblázat néhány kiegészítéstõl eltekintve, megegyezik az „Idegen nyelvi érettségi vizsgakövetelményekben” kidolgozott nyelvtani követelményrendszerrel, ami a Kerettanterv német nyelvi mellékletére épül. A Kerettanterv a nyelvi szerkezeteket a funkcionalitás elve alapján csoportosítja, ezzel szemben a nyelvtani követelmények leírása ebben a dokumentumban a könnyebb kezelhetõség érdekében a leíró nyelvtan kategóriái alapján készült. Az adott nyelvtani formához hozzárendeltük annak nyelvi funkcióját, illetve ahol az kevésbé megoldható, ott egy-egy példával illusztráltuk azt. A nyelvtani ismeretek alapvetõ szerepet játszanak mind a receptív, mind a produktív készségekben. A receptív készségek között felsorolt nyelvtani szerkezetek elõfordulhatnak az olvasott vagy hallott szöveg értését mérõ feladatokban, de ezekre a nyelvhelyességi vizsgarész nem kérdez rá. A produktív ismeretek közé sorolt nyelvtani szerkezetekre lehet feladatot készíteni a Nyelvhelyesség vizsgarészben. A táblázat terjedelmi okból nem törekedhetett teljességre. Középszint A2 – B1 Emelt szint B2 – C1 TARTALOM, FUNKCIÓ, PÉLDA FORMA rec. prod. rec. prod. I. MORPHOLOGIE

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes